CELEX: 62006TA0212
Language: el
Date: 2009-10-29 00:00:00
Title: Υπόθεση T-212/06: Απόφαση του Πρωτοδικείου της 29ης Οκτωβρίου 2009 — Bowland Dairy Products κατά Επιτροπής [Αγωγή αποζημιώσεως — Κανονισμός (ΕΚ) 178/2002 — Σύστημα έγκαιρης προειδοποίησης — Συμπληρωματική κοινοποίηση — Αρμοδιότητα των εθνικών αρχών — Γνώμη της Επιτροπής που στερείται έννομου αποτελέσματος — Μεταβολή του αντικειμένου της διαφοράς — Απαράδεκτο]

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/27
            
         Απόφαση του Πρωτοδικείου της 29ης Οκτωβρίου 2009 — Bowland Dairy Products κατά Επιτροπής
   (Υπόθεση T-212/06) (1)
   
   (Αγωγή αποζημιώσεως - Κανονισμός (ΕΚ) 178/2002 - Σύστημα έγκαιρης προειδοποίησης - Συμπληρωματική κοινοποίηση - Αρμοδιότητα των εθνικών αρχών - Γνώμη της Επιτροπής που στερείται έννομου αποτελέσματος - Μεταβολή του αντικειμένου της διαφοράς - Απαράδεκτο)
   2009/C 312/43
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Bowland Dairy Products Ltd (Barrowford, Lancashire, Ηνωμένο Βασίλειο) (εκπρόσωποι: J. Milligan, solicitor, D. Anderson, QC, και A. Robertson, barrister)
   
      Εναγόμενη: Επιτροπή των Ευρωπαϊκών Κοινοτήτων (εκπρόσωποι: P. Oliver, J.-P. Keppenne και L. Parpala)
   
      Αντικείμενο
   
   Πρώτον, αίτημα ακυρώσεως της προβαλλόμενης αρνήσεως της Επιτροπής να προβεί, στο πλαίσιο του συστήματος έγκαιρης προειδοποίησης που θεσπίζει το άρθρο 50 του κανονισμού (ΕΚ) 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31, σ. 1), σε συμπληρωματική κοινοποίηση με θέμα την έγκριση από την Food Standards Agency (Υπηρεσία Προτύπων Τροφίμων) του Ηνωμένου Βασιλείου διάθεσης στην αγορά του τυρόγαλου που παρασκευάζει η ενάγουσα και, δεύτερον, αίτημα αποζημιώσεως της ενάγουσας για τη ζημία που ισχυρίζεται ότι υπέστη λόγω της ως άνω αρνήσεως.
   
      Διατακτικό
   
   Το Πρωτοδικείο αποφασίζει:
   
               1)
            
            
               Απορρίπτει την αγωγή ως απαράδεκτη.
            
         
               2)
            
            
               Καταδικάζει την ενάγουσα Bowland Dairy Products Ltd στα δικαστικά έξοδα, συμπεριλαμβανομένων και των σχετικών με τη διαδικασία ασφαλιστικών μέτρων.
            
         
      (1)  ΕΕ C 237 της 30.9.2006.